Návrh

**NARIADENIE VLÁDY**

**Slovenskej republiky**

**z ... 2021,**

**ktorým sa mení a dopĺňa nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení neskorších predpisov**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

Nariadenie vlády Slovenskej republiky č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka v znení nariadenia vlády Slovenskej republiky č. 163/2015 Z. z., nariadenia vlády Slovenskej republiky č. 70/2017 Z. z., nariadenia vlády Slovenskej republiky č. 72/2018 Z. z. a nariadenia vlády Slovenskej republiky č. 497/2019 Z. z. sa mení a dopĺňa takto:

1. V § 5 ods. 1 sa za slová „orná pôda“ vkladá čiarka a slová „chmeľnica, vinica, ovocný sad“.
2. V § 16 ods. 1 písm. b) sa za slová „je ich držiteľom“ vkladajú slová „v retenčnom období od 1. mája roku podania žiadosti do 28. februára nasledujúceho roku“.
3. V § 20 ods. 2 sa na konci pripája táto veta: „Dočasné presuny zvierat, evidované v centrálnom registri hospodárskych zvierat, v rozsahu najviac 14 dní, sú povolené a náhrada zvierat sa nevyžaduje.“.
4. V § 32 ods. 1 sa vypúšťa písmeno c).
5. V § 34 ods. 1 písmeno d) znie:

„d) do štvrtého bodového pásma sa zaradia žiadosti o poskytnutie podpory na časť plochy poľnohospodárskej pôdy registrovanej v registri ekologickej poľnohospodárskej výroby zostupne.“.

1. V § 34 ods. 1 sa vypúšťajú písmená e) a f).
2. V § 38 sa vypúšťa odsek 4.

 Doterajšie odseky 5 až 10 sa označujú ako odseky 4 až 9.

1. V § 40 ods. 12 sa na konci pripája táto veta: „Dočasné presuny zvierat, evidované v centrálnom registri hospodárskych zvierat, v rozsahu najviac 14 dní, sú povolené a náhrada zvierat sa nevyžaduje.“.
2. § 40 sa dopĺňa odsekom 13, ktorý znie:

 „(13) Počty dobytčích jednotiek, ak ide o operácie podľa § 39 písm. a) a c), sa určia na základe retenčného obdobia od 1. mája roku podania žiadosti do 28. februára nasledujúceho roku.“.

1. V § 41 odsek 2 znie:

 „(2) Žiadosť o poskytnutie podpory na operáciu zlepšenie starostlivosti o dojnice sa zaradí podľa počtu dobytčích jednotiek

1. do prvého bodového pásma v zostupnom poradí, ak ide o 201 až 500 vrátane dobytčích jednotiek,
2. do druhého bodového pásma v zostupnom poradí, ak ide o 101 až 200 vrátane dobytčích jednotiek,
3. do tretieho bodového pásma v zostupnom poradí, ak ide o 51 až 100 vrátane dobytčích jednotiek,
4. do štvrtého bodového pásma v zostupnom poradí, ak ide o 10 až 50 vrátane dobytčích jednotiek,

e) do piateho bodového pásma vo vzostupnom poradí, ak ide o viac ako 500 dobytčích jednotiek.“.

1. V § 41 odseky 4 a 5 znejú:

 „(4) Žiadosť o poskytnutie podpory na operáciu zlepšenie životných podmienok prasníc a prasiatok po narodení sa zaradí podľa počtu dobytčích jednotiek

1. do prvého bodového pásma v zostupnom poradí, ak ide o 101 až 500 vrátane dobytčích jednotiek,
2. do druhého bodového pásma v zostupnom poradí, ak ide o 51 až 100 vrátane dobytčích jednotiek,
3. do tretieho bodového pásma v zostupnom poradí, ak ide o 11 až 50 vrátane dobytčích jednotiek,
4. do štvrtého bodového pásma v zostupnom poradí, ak ide o 5 až 10 vrátane dobytčích jednotiek,
5. do piateho bodového pásma vo vzostupnom poradí, ak ide o viac ako 500 dobytčích jednotiek.

 (5) Žiadosť o poskytnutie podpory na operáciu zlepšenie životných podmienok v chove hydiny sa zaradí podľa počtu dobytčích jednotiek

1. do prvého bodového pásma v zostupnom poradí, ak ide o 500 až 5000 vrátane dobytčích jednotiek,
2. do druhého bodového pásma v zostupnom poradí, ak ide o 251 až 500 vrátane dobytčích jednotiek,
3. do tretieho bodového pásma v zostupnom poradí, ak ide 101 až 250 vrátane dobytčích jednotiek,
4. do štvrtého bodového pásma v zostupnom poradí, ak ide o 30 až 100 vrátane dobytčích jednotiek,
5. do piateho bodového pásma vo vzostupnom poradí, ak ide o viac ako 5000 dobytčích jednotiek.“.
6. § 41 sa dopĺňa odsekom 7, ktorý znie:

 „(7) Zaradenie do bodových pásiem podľa odsekov 2 až 5 sa uplatní osobitne podľa typu regiónu podľa osobitného predpisu.52)“.

 Poznámka pod čiarou k odkazu 52 znie:

„52) Čl. 59 ods. 3 nariadenia (EÚ) č. 1305/2013 v platnom znení.“.

1. V § 43 odsek 2 znie:

 „(2) Žiadateľ o platbu na operáciu podľa § 39 písm. b) eviduje počet výkrmových ošípaných podľa osobitného predpisu55) a zasiela sumárny výkaz o počte odchovaných ošípaných podľa prílohy č. 16a platobnej agentúre do desiatich pracovných dní odo dňa skončenia záväzku.“.

 Poznámka pod čiarou k odkazu 55 znie:

„55) § 19 ods. 2 zákona č. 39/2007 Z. z. o veterinárnej starostlivosti v znení neskorších predpisov.“.

 Poznámka pod čiarou k odkazu 56 sa vypúšťa.

1. V § 46 odsek 1 znie:

„(1) Ak platobná agentúra na základe vykonanej kontroly27) zistí rozdiel medzi počtom zvierat uvedených v žiadosti o platbu a skutočným počtom zvierat, platba sa zníži podľa osobitného predpisu.26)“.

1. V § 46 sa vypúšťa odsek 7.
2. Za § 59 sa vkladá § 59a, ktorý znie:

**„§ 59a**

1. Žiadosť o poskytnutie podpory podľa § 1 ods. 1 písm. c) a d) v prechodnom období od 1. januára 2021 do 31. decembra 2022 69a) (ďalej len „prechodné obdobie“) môže podať žiadateľ o poskytnutie podpory, ktorý sa zaviaže plniť podmienky poskytnutia podpory počas prechodného obdobia.
2. Žiadateľ o poskytnutie podpory podľa § 1 ods. 1 písm. c) je povinný plniť v prechodnom období všetky podmienky ustanovené v § 16, § 17 a § 19 až 29 s tým, že podmienku podľa
3. § 16 ods. 1 písm. a) a b) sa zaviaže plniť počas dvoch rokov prechodného obdobia,
4. § 21 ods. 1 písm. d) a § 22 ods. 1 písm. f) je povinný zabezpečiť len v prvom roku prechodného obdobia,
5. § 22 ods. 1 písm. g) je povinný plniť tak, že počas prechodného obdobia zabezpečí dvojročný osevný postup rotáciou pestovanej zeleniny a pestovanie zemiakov na rovnakom diele pôdneho bloku len raz počas prechodného obdobia; žiadateľ podľa odseku 1, ktorý bol v záväzku v programovom období 2014 – 2020 je povinný zabezpečiť, aby sa zelenina rovnakého rodu uvedená v prílohe č. 15a časti A nepestovala dva roky po sebe a zemiaky tri roky na tej istej ploche pôdneho bloku,

d) § 23 ods. 1 písm. b) piateho bodu je povinný zabezpečiť jedenkrát v prechodnom období,

e) § 23 ods. 1 písm. b) šiesteho bodu je povinný zabezpečiť do konca druhého roka prechodného obdobia,

f) § 25 písm. j) tretieho bodu môže realizovať len jedenkrát počas prechodného obdobia,

g) § 28 písm. b) je povinný zabezpečiť v druhom roku prechodného obdobia.

(3) Žiadateľ o poskytnutie podpory podľa § 1 ods. 1 písm. d) je povinný počas prechodného obdobia plniť podmienky ustanovené v § 32, § 33, § 35 ods. 1 až 5, ods. 6 prvej a tretej vete a ods. 7, § 36 a 37, pričom v prvom roku prechodného obdobia musí byť žiadateľ zaregistrovaný v registri ekologickej poľnohospodárskej výroby49) najneskôr jeden deň pred podaním žiadosti o platbu. Počas celého trvania záväzku musí mať žiadateľ o poskytnutie podpory podľa § 1 ods. 1 písm. d) uzatvorenú zmluvu s inšpekčnou organizáciou,50) pričom v prvom roku prechodného obdobia najneskôr jeden deň pred podaním žiadosti o platbu.

(4) Žiadateľ o poskytnutie podpory podľa odseku 1, ktorý neabsolvoval školiaci kurz podľa § 19 ods. 14 v programovom období 2014 - 2020 a ktorý nezaslal platobnej agentúre potvrdenie o absolvovaní školiaceho kurzu podľa § 19 ods. 15, je povinný absolvovať školiaci kurz podľa § 19 ods. 14 najneskôr do konca prvého roka prechodného obdobia a zaslať platobnej agentúre potvrdenie o absolvovaní školiaceho kurzu podľa § 19 ods. 15.

(5) Počas prechodného obdobia nie je možné rozšíriť záväzok.

(6) Ak počas trvania záväzku v prechodnom období dôjde k opakovanému porušeniu niektorej podmienky v rámci opatrení podľa § 1 ods. 1 písm. c) a d), platba sa zníži o dvojnásobok sumy, o ktorú bola platba znížená pri predchádzajúcom porušení rovnakej podmienky, ku ktorému došlo počas trvania záväzku v prechodnom období, a to až do 100 % celkovej platby.“.

 Poznámka pod čiarou k odkazu 69a znie:

„69a) Nariadenie Európskeho parlamentu a Rady (EÚ) 2020/2220 z 23. decembra 2020, ktorým sa stanovujú určité prechodné ustanovenia týkajúce sa podpory z Európskeho poľnohospodárskeho fondu pre rozvoj vidieka (EPFRV) a Európskeho poľnohospodárskeho záručného fondu (EPZF) v rokoch 2021 a 2022 a ktorým sa menia nariadenia (EÚ) č. 1305/2013, (EÚ) č. 1306/2013 a (EÚ) č. 1307/2013, pokiaľ ide o zdroje a uplatňovanie v rokoch 2021 a 2022, a nariadenie (EÚ) č. 1308/2013, pokiaľ ide o zdroje a distribúciu tejto podpory v rokoch 2021 a 2022 (Ú. v. EÚ L 437, 28. 12. 2020).“.

1. Za § 60d sa vkladá § 60e, ktorý vrátane nadpisu znie:

**„§ 60e**

**Prechodné ustanovenie k úpravám účinným od 1. apríla 2021**

Na posudzovanie splnenia podmienok poskytnutia platby na operáciu podľa § 39 písm. b), o ktorú žiadateľ požiadal do 31. marca 2021, sa vzťahujú ustanovenia tohto nariadenia vlády v znení účinnom od 1. apríla 2021.“.

1. Za § 61sa vkladá § 61a, ktorý znie:

**„§ 61a**

Zrušuje sa nariadenie vlády Slovenskej republiky č. 389/2005 Z. z. o správnej farmárskej praxi.“.

1. Príloha č. 11 vrátane nadpisu znie:

„ Príloha č. 11

k nariadeniu vlády č. 75/2015 Z. z.

**Zoznam zakázaných účinných látok prípravkov na ochranu rastlín pre integrovanú**

**produkciu**

**1.** **Vinič**

|  |  |
| --- | --- |
| 1. | Alpha-cypermethrin |
| 2. | Bromoxynil |
| 3. | Cypermethrin |
| 4. | Deltamethrin |
| 5. | Dithianon (povolený v prípade klasifikácie prípravku na ochranu rastlín ako Vt5) |
| 6. | Lambda-cyhalothrin |
| 7. | Metaldehyd |
| 8. | Pirimicarb |
| 9. | Propyzamide |
| 10. | Tau-fluvalinate |
| 11. | Zeta-cypermethrin |

**2.** **Ovocie**

|  |  |
| --- | --- |
| 1. | Beta-cyfluthrin |
| 2. | Bromoxynil |
| 3. | Cypermethrin |
| 4. | Deltamethrin  |
| 5. | Lambda-cyhalothrin (povolený pre hrušky a orechy) |
| 6. | Metaldehyd |
| 7. | Propyzamide |
| 8. | Tau-fluvalinate (povolený pre orechy) |

**3. Zelenina**

|  |  |
| --- | --- |
| 1. | Bromoxynil |
| 2. | Malathion |
| 3. | Terbuthylazine |
| 4. | Ziram“. |

1. Príloha č. 16a vrátane nadpisu znie:

„Príloha č. 16a

k nariadeniu vlády č. 75/2015 Z. z.

**Vzor**

**Sumárny výkaz o počte odchovaných výkrmových ošípaných**

**od 1. mája 20.. do 30. apríla 20..**

Chovateľ/žiadateľ: IČO:

Adresa: Registračné číslo chovu:

|  |  |  |  |  |  |  |
| --- | --- | --- | --- | --- | --- | --- |
| Číslo riadku | Dátum presunu/zmeny\* | Kód udalosti\* | počet ošípaných\*\* | z toho počet výkrmových ošípaných | Registračné číslo chovu | Kód krajiny |
| deň | mesiac | rok |  |  |  |  |  |
| 1 |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |
| 5 |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| **SPOLU od 1.5.20.. do 30.4. 20..** |  |  |

\* presuny/ zmeny odchovaných výkrmových ošípaných – odsun na bitúnok, použitie pre vlastnú spotrebu, predaj ošípanej na domácu spotrebu (kód udalosti sa neuvádza), export ošípaných.

\*\* Počet ošípaných – predstavuje všetky ošípané v rámci presunu, a to prasnice a výkrmové ošípané.

V opatrení Dobré životné podmienky zvierat - zlepšenie ustajňovacích podmienok výkrmových ošípaných bolo za obdobie trvania záväzku od 1. mája 20.. do 30. apríla nasledujúceho roka odchovaných ..... ks výkrmových ošípaných.

V ........... dňa ........... odtlačok pečiatky, podpis.“.

1. Príloha č. 21 sa dopĺňa ôsmym bodom, ktorý znie:

„8. Nariadenie Európskeho parlamentu a Rady (EÚ) 2020/2220 z 23. decembra 2020, ktorým sa stanovujú určité prechodné ustanovenia týkajúce sa podpory z Európskeho poľnohospodárskeho fondu pre rozvoj vidieka (EPFRV) a Európskeho poľnohospodárskeho záručného fondu (EPZF)    v rokoch 2021 a 2022 a ktorým sa menia nariadenia (EÚ) č. 1305/2013, (EÚ) č. 1306/2013 a (EÚ) č. 1307/2013, pokiaľ ide o zdroje a uplatňovanie v rokoch 2021 a 2022, a nariadenie (EÚ) č. 1308/2013, pokiaľ ide o zdroje a distribúciu tejto podpory v rokoch 2021 a 2022 (Ú. v. EÚ L 437, 28. 12. 2020).“.

**Čl. II**

 Toto nariadenie vlády nadobúda účinnosť 1. apríla 2021.